“อานี” เกี้ยะเซี๊ยะ “ประสิทธิ์” ปิดจ๊อบคดีโกงบิตคอยน์
"อานี" เกี้ยะเซี๊ยะ "ประสิทธิ์" ปิดจ๊อบคดีโกงบิตคอยน์ 800 ล้าน!
2 ก.ย. 2561

สืบเนื่องจากกรณีที่กองบังคับการปราบปราม (บก.ป.) ได้จับกุม นายจิรัชพิสิษฐ์ จารวิจิต รวมถึง นายปริญญา และน.ส.สุพิชย์ฌา จารวิจิต พี่ชายและพี่สาว ในข้อหาหลอกชาวต่างชาติลงทุนซื้อขายแลกเปลี่ยนเงินบิทคอยน์ในชื่อ ดราก้อน คอยน์ (Dragon Coin) มูลค่าร่วม 800 ล้านบาท
โดยประเด็นดังกล่าวมีการกล่าวถึงชื่อ นายประสิทธิ์ ศรีสุวรรณ เจ้าพ่อตลาดหุ้น เข้าไปพัวพันกับการฉ้อโกงเงินบิทคอยด์ครั้งนี้
ล่าสุด ดร.ประสิทธิ์ ศรีสุวรรณ ได้ตกลงและทำความเข้าใจพร้อมไกล่เกลี่ย Mr.Aarni Otave Sarimaa ผู้เสียหายเป็นที่เรียบร้อยแล้ว และต่อมาเมื่อวันที่ 29 สิงหาคม2561 ผู้เสียหายได้ถอนคำร้องทุกข์ไปจากพนักงานสอบสวน โดยไม่ประสงค์จะดำเนินคดีกับดร.ประสิทธิ์ ศรีสุวรรณ อีกต่อไป
ทั้งนี้ ในส่วนของนายประสิทธิ์ ศรีสุวรรณ ผู้มีส่วนพัวพันกับการฉ้อโกงเงินบิทคอยด์ครั้งนี้ เนื่องจากนำเงินที่ได้รับโอนมาจำนวน 66.50 ล้านบาท ไปซื้อหุ้นบริษัทแห่งหนึ่งรวม 345 ล้านหุ้น ทั้งที่ทำสัญญากับผู้เสียหายว่าจะซื้อ 500 ล้านหุ้น นายประสิทธิ์เจรจากับผู้เสียหายไปแล้วหลายครั้งเพื่อที่จะคืนทรัพย์สินที่ได้มา แลกกับการไม่ต้องถูกดำเนินคดี เพราะคดีฉ้อโกงทรัพย์สามารถยอมความได้